Canes-e-hanga-WEB	Qu’èren borgèsi de Valencia, damb nautes bòtes e grani chapèus, coma guerrèrs deth Transvaal, ludent fèrament era sua blòda d’innombrables pòches, fiulant ath gosset e hènt veir damb orgulh era sua escopeta modèrna laguens deth estug auriò penjant dera espatla; lauradors rics des pòbles dera província, damb vistoses hlaçades e era cartochèra sus era faisha, uns damb eth mocador estropat en forma de mitra, d’auti amiant-lo coma un turbant o deishant-lo flotar en longa coa sus eth còth, en tot hèr veir toti en pientat deth sòn cap es diuèrsi cornèrs valencians que venguien.